b'\n_START_ARTICLE_\nGabriel Gonzaga\n_START_SECTION_\nUFC\n_START_PARAGRAPH_\nGabriel Gonzaga je tokom svoje karijere skupio ukupno 11 pobjeda i 5 poraza. Natjecaju\xc4\x87i se u ameri\xc4\x8dkom UFC-u, Gonzaga je ostvario 7 pobjeda i 4 poraza. Svoj debi u ultimate fight borbama imao je 4. travnja 2003. u Brazil|brazilskom Santosu, protiv borca Cicero Cicero. Gonzaga pobije\xc4\x91uje u borbi nakon suda\xc4\x8dkog prekida u prvoj rundi zbog jake serije udaraca. Debi u Ultimate Fight Championshipu, imao je na turniru UFC 56 odr\xc5\xbeanom u Las Vegasu, protiv Amerikanca Kevina Jordana. Gozngaga pobjedu\xc4\x91uje nakon \xc4\x8detiri i pol minute 3. runde. Me\xc4\x91utim, borac je napomenuo da njegov debi nije pro\xc5\xa1ao bez komplikacija. Naime, tjedan dana prije borbe njegova supruga je imala poro\xc4\x91ajnih komplikacija, te je izgubila jednog blizanca kojeg je nosila. Zbog supruginih poro\xc4\x91ajnih problema, Gonzaga se nije mogao u potpunosti posvetiti treninzima i predstoje\xc4\x87oj borbi._NEWLINE_Nakon pobjede nad Jordanom, slijedi Gonzagin niz pobjeda u UFC-u. Na turnirima UFC 60 i UFC 66, Gonzaga udarcima i polugom pobje\xc4\x91uje protivnike, kao \xc5\xa1to su Fabiano Scherner i Carmelo Marrero. Na turniru UFC 70 koji je odr\xc5\xbean u engleskom Manchesteru, Gabriel Gonzaga neo\xc4\x8dekivano pobje\xc4\x91uje slavnog hrvatskog borca Mirka "Cro Cop" Filipovi\xc4\x87a. Brazilac Cro Copa pobje\xc4\x91uje njegovim "najja\xc4\x8dim oru\xc5\xbejem", visokim desnim high-kickom u glavu, kojim je Mirko odmah nokautiran. Upravo je taj nokaut progla\xc5\xa1en najboljim nokautom turnira UFC 70._NEWLINE_Gonzagi je niz od 4 pobjeda u UFC-u omogu\xc4\x87io da se na turniru UFC 74 bori za naslov superte\xc5\xa1kog prvaka. Potivnik mu je bio Randy "The Natural" Couture, tada aktualni superte\xc5\xa1ki prvak. U odli\xc4\x8dnoj borbi, Gonzaga je pora\xc5\xbeen u tre\xc4\x87oj rundi nakon tehni\xc4\x8dkog nokauta udarcima. Borba je progla\xc5\xa1ena najboljom borbom ve\xc4\x8deri na tom turniru._NEWLINE_Na turniru UFC 80, Gonzaga se pojavljuje s "pretu\xc4\x8denim licem" \xc5\xa1to je zadobio iz prija\xc5\xa1nje borbe s Randyjem Coutureom. Na tom turniru pora\xc5\xbeen je od sunarodnjaka Fabrizija Werduma. Werdum je biv\xc5\xa1i Cro Copov u\xc4\x8ditelj jiu-jitsu te nekada\xc5\xa1nji svjetski prvak u tom sportu. Gonzaga je od Werduma pora\xc5\xbeen na isti na\xc4\x8din kao i od Couturea._NEWLINE_Na UFC 86 Gonzaga se vra\xc4\x87a pobjedama. Protivnika Justina McCullya na po\xc4\x8detku prve runde obara na tlo nakon sna\xc5\xbenog udarca nogom. McCully zauzima polugard te se brzo podi\xc5\xbee na noge, no Gonzaga ga pobje\xc4\x91uje suda\xc4\x8dkim prekidom._NEWLINE_Na sljede\xc4\x87em turniru, Gonzaga pobje\xc4\x91uje novaka u UFC-u, Josha Hendricksa s nokautom vi\xc5\xa1estrukim udarcima._NEWLINE_Nakon toga, Gabriel Gonzaga suo\xc4\x8dio se s respektabilnim borcem su superte\xc5\xa1koj kategoriji - Shaneom Carwinom. Nakon prvih 30 sekundi borbe, Gonzaga napada Carwina s aperkatom i dva udarca lijevom rukom, kojim mu razbija nos. Nakon toga, borba se nastavlja na tlu, gdje je Carwin sna\xc5\xbenim desnim udarcem nokautirao Gonzagu. Sudac je prekinuo borbu nakon svega 69 sekundi, \xc4\x8dime je Gonzaga \xc4\x8detvrti puta u karijeri pora\xc5\xbeen._NEWLINE_Na turniru UFC 102 u Portlandu, Gonzagi se suprotstavio Chris Tuchscherer. Brazilac je svojeg protivnika porazio nakon 2:27 minuta prve runde. Me\xc4\x8d je bio kontroverzan, budu\xc4\x87i da je Gonzaga koristio zabranjene niske udarce u prepone. Nakon \xc5\xa1to je Tuchschereru pru\xc5\xbeena lije\xc4\x8dni\xc4\x8dka pomo\xc4\x87, me\xc4\x8d je nastavljen. U nastavku je uslijedio Gonzagin sna\xc5\xbean udarac glavom te Brazilac nastavlja dominirati u borbi, koja zavr\xc5\xa1ava tehni\xc4\x8dkim nokautom nakon serije udaraca._NEWLINE_Na turniru UFC 108, Gonzaga se trebao boriti protiv sunarodnjaka Juniora dos Santosa, no me\xc4\x8d je otkazan zbog infekcije stafilokokom jednog od borca. Me\xc4\x8d izme\xc4\x91u ova dva boraca, u kona\xc4\x8dnici je odr\xc5\xbean 21. o\xc5\xbeujka 2010. gdje Dos Santos pobje\xc4\x91uje._NEWLINE_U borbi protiv ameri\xc4\x8dkog borca Brendana Schauba na turniru UFC 121 pora\xc5\xbeen je nakon anonimne odluke sudaca. Nakon tog poraza, Gonzaga je 28. listopada 2010. na svojem Twitter profilu napisao da napu\xc5\xa1ta UFC te \xc4\x87e se od sada boriti samo na jiu-jitsu turnirima. No, samo jedna pobjeda izvan elitne promocije vratila je ovog majstora BJJ-a u kavez. Tada mu je karijera ponovno krenula strelovitim tempom prema gore te je Brazilac u narednih pet UFC dvoboja ubilje\xc5\xbeio \xc4\x8dak \xc4\x8detiri slavlja i to sva \xc4\x8detiri prekidom. Jedna od zna\xc4\x8dajnijih pobjeda iz toga razdoblja bila je nad Daveom Hermanom kojeg je Gonzaga nokautirao u svega 17 sekundi._NEWLINE_Ipak, u posljednja dva nastupa je ponovno pao u svojevrsnu krizu te su ga svladali ameri\xc4\x8dki Hrvat Stipe Mio\xc4\x8di\xc4\x87 i Matt Mitrione. Nakon osam godina uslijedio je Cro Copov revan\xc5\xa1 za poraz od Gonzage na UFC-ovom eventu koji se po prvi puta odr\xc5\xbeao u Poljskoj. Mirko Filipovi\xc4\x87 pobijedio je Napaa prekidom nakon serije udaraca laktovima i \xc5\xa1akama i time toliko \xc5\xbeeljenu osvetu za najte\xc5\xbei poraz u karijeri. Sama borba progla\xc5\xa1ena je najboljom borbom ve\xc4\x8deri._NEWLINE_Nakon toga uslijedio je me\xc4\x8d protiv ruskog protivnika Erokhina u kojoj je slavio Gonzaga odlukom sudaca. Svoju posljednju borbu ali i poraz, Gonzaga je do\xc5\xbeivio 10. travnja 2016. na UFC-ovom eventu u Zagrebu gdje ga je nokautirao ameri\xc4\x8dki protivnik Derrick Lewis._NEWLINE_Krajem rujna iste godine objavljeno je da se Nap\xc3\xa3o povla\xc4\x8di iz mje\xc5\xa1ovitih borbi dok je 14. rujna 2017. najavljeno da Gonzaga postaje profesionalni boksa\xc4\x8d a svoj debi imat \xc4\x87e u promociji Rivera Promotions Entertainment.\n_START_SECTION_\nPrivatni \xc5\xbeivot\n_START_PARAGRAPH_\nGonzaga je o\xc5\xbeenjen, te sa suprugom ima k\xc4\x87er i sina. Iako je supruga tokom trudno\xc4\x87e nosila blizanke, druga k\xc4\x87er Leticia je na\xc5\xbealost umrla prilikom ro\xc4\x91enja.'